Prescot
Prescot je grad od 38,317 stanovnika, na sjeverozapadu Engleske u Grofoviji Merseyside.

Administrativno podpada pod Metropolitanski borough Knowsley.

Geografske karakteristike 

Prescot leži u zaleđu Liverpoola, udaljen nekih 13 km istočno od njegova centra.

Historija 

Za Prescot se predpostavlja da je anglosaksonskog porijekla, zbog imena Prescota-cot, što je značilo Svećenička koliba. 
Za ranog srednjeg vijeka bio je sjedište parohije u kojoj je bilo četrnaest drugih naselja uključujući i Saint Helens.

Tadašnji feudalni gospodar Prescota William D'Acre, dobio je 1333. pravo da može održavati sajam, pa je naselje izraslo u trgovište. Kralj Henry VI je 1447. poklonio je Prescot kao feud Univerzitetu u Cambridgu da može osnovati i uzdržavati King's College. Istovremeno mu je dodjelio i status grada sa izvjesnim pravom na lokalnu upravu, jer je Prescot bio suviše udaljen od Cambridga. 

Tokom 14. vijeka grad je bio poznat po grnčariji zahvaljujući lokalnim nalazištima crvene i bijele gline. 

Drugi poticaj za njegov razvoj bila su nalazišta ugljena blizu površine, koji se počeo iskapati početkom 16. vijeka, i transportirati za Liverpool. Rudnik je 1746. instalirao Newcomenov atmosferski motor za ispupavanje vode iz rudnika. Nakon izgradnje kanala Sankey prema Saint Helensu poboljšano je snabdjevanje vodom. 

Tokom 18. vijeka izgrađene i poboljšane ceste, a 1871. do grada je stigla i željeznica. 

U tom vijeku dogodile su se i brojne druge promjene koje su znatno izmjenile grad, razvilo se zanatsvo, naročito izrada satova i kojekakvih alata. Sve to rezultiralo je povećanjem blagostanja i brzom rastu stanovništva, od procijenjenih 700 koliko ih je bilo krajem 17. vijeka do 3.645 1801. Grad je praktički obnovljen nakon 1750-ih, izgradnjom brojnih finih kuća i nove vijećnice 1755. 

Znanje izrade satova u grad su donijele hugenotske izbjeglice iz Francuske. Njihova izrada odvijala se po kućama, u stotinama malih radionica, koje su proizvodile pojedine dijelove, tako da se njihova proizvodnja odvijala kao na pokretnoj traci. 

Od početka 19. vijeka počeo se pretvarati u stambeno predgrađe Liverpoola.

Izvori

Vanjske veze 

 Prescot Local History  

Gradovi u Engleskoj
Merseyside